paragraph_text: Imperivm Romanvm (hr. Rimsko Carstvo) je strateška računalna igra razvojnog tipa koja se razvila iz igre Glory of the Roman Empire, ali ne predstavlja njenu nadogradnju, već samostalan naslov. U usporedbi s potonjim naslovom, grafika ove igre je dosta kvalitetnija, mehanika igre je razvijenija, a dosta ju je lakše igrati. Igračima koji imaju iskustva s igrom Glory of the Roman Empire neće predstavljati problem savladati i ovaj naslov.